recursal/SuperWikiNEXT-32B huggingface dataset:
**Կրում Տոդորով Դրոնչիլով** (բուլղար․՝ Крум Тодоров Дрончилов, 3 օգոստոսի, 1889, Սամոկով, Բուլղարական իշխանություն - 12 նոյեմբերի, 1925, Սոֆիա, Բուլղարիայի թագավորություն), բուլղարացի աշխարհագրագետ, ազգագրագետ և մարդաբան։

Կենսագրություն
--------------

Կրում Դրոնչիլովը ծնվել է 1889 թվականի օգոստոսի 3-ին Սամոկով քաղաքում։ Նրա հայրը՝ Տոդոր Դրոնչիլովը, Սամոկովում աշխատել է որպես ուսուցիչ, իսկ պապը՝ Զախարի Դրոնչիլովը, եղել է վանական։ Կրում Դրոնչիլովի հորեղբայրը՝ Ցվետկո Դրոնչիլովը, նույնպես եղել է ուսուցիչ։ Նա մասնակցել է 1876 թվականի հակաթուրքական ապստամբությանը, ձերբակալվել թուրքերի կողմից և մինչև 1884 թվականը եղել կալանքի տակ։ Բուլղարացի օպերային երգչուհի Մարիա Պոպովան նույնպես Կրում Դրոնչիլովի ազգականն է։

Կրում Դրանչիլովը սովորել է Պլովդիվի ռեալական գիմնազիայում, որն ավարտել է 1907 թվականին։ Մեկ տարի որպես ուսուցիչ աշխատել է Կոնարեում, իսկ դրանից հետո դարձել է Պլովդիվի շրջանային ուսումնարանային տեսչության տեսուչ։ 1909 թվականից մինչև 1914 թվականը Կրում Դրոնչիլովը մարդաբանություն է սովորել Բեռլինի Հումբոլդտի անվան համալսարանում, իսկ հետագայում աշխարհագրություն է ուսումնասիրել Ալբրեխտ Պենկի ղեկավարությամբ։ Պաշտպանել է դոկտորոկան ատենախոսություն «Ներդրում բուլղարական մարդաբանության մեջ» (բուլղար․՝ Принос към антропологията на българите) թեմայով։ Բուլղարիա վերադառնալուց հետո աշխատել է Ազգագրության ինստիտուտում ու Բուլղարիայի գիտությունների ակադեմիային կից թանգարանում։ 1918 թվականից եղել է Անաստաս Իշիրկովի օգնականը Սոֆիայի համալսարանում, իսկ 1923 թվականից նույն համալսարանի պատմաբանասիրական ֆակուլտետի աշխարհագրության և ազգագրության ամբիոնի դոցենտ է։

Կրում Դրոնչիլովը համագործակցել է Բուլղարիայի աշխարհագրական միության հետ, որ ստեղծվել է 1918 թվականին։ 1923 թվականին նա հրատարակել է Բուրել մարզի գավառագիտական գիրքը, իսկ 1927 թվականին՝ արդեն նրա մահից հետո, լույս են տեսել նրա գրած մի շարք դասագրքեր ու մեթոդական ձեռնարկներ։ 1924 թվականին Կրում Դրոնչիլովը դարձել է Բուլղարիայի հնագիտության ինստիտուտի պատվավոր անդամ։

Կրում Դրոնչիլովը մահացել է 1925 թվականի նոյեմբերի 12-ին Սոֆիայում։

Գիտական աշխատանքներ
-------------------

Կրում Դրոնչիլովն աշխատել է մարդաբանության ու տարաժաշրջանային-աշխարհագրական ուսումնասիրությունների ոլորտում։ Նրա աշխատություններից առավել նշանակալի են՝ 

* *«Материали по антропологията на българите. I. Македонските българи»* (1921)
* *«Предисторически черепи от България»* (1924)

Ծանոթագրություններ
------------------

1. 1 2  Русев, Марин, Георги Рачев (2009). *Политическа география и геополитика в оригинал*. София. pp. 254–255. ISBN 978-954-90108-8-6. `{{cite book}}`: Cite has empty unknown parameter: `|coauthors=` (help)CS1 սպաս․ բազմաթիվ անուններ: authors list (link)
2. 1 2 3  Научноинформационен център «Българска енциклопедия». Голяма енциклопедия «България». Том 5. София, Книгоиздателска къща «Труд», 2012. ISBN 9789548104272. с. 1862.
3. 1 2 3 4  Енциклопедия на български родове. ДРОНЧИЛОВ (с.Горно Драглище, Разложко) (բուլղ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1089288530 · VIAF: 1312145857067222921415 · WorldCat VIAF: 1312145857067222921415 |

 |
**Բուք** (թուրքերեն՝ Fırtına), թուրքական հեռուստասերիալ, որը ցուցադրվել է 2006-2007 թվականներին թուրքական Kanal D հեռուստաընկերության եթերում։ Գլխավոր դերերում հանդես են գալիս Մուրատ Յըլդըրըմը և Բուրչին Թերզիօղլուն։ Հեռուստասերիալի պրոդյուսերը Նեջաթի Աքփընարն է, իսկ ռեժիսորը՝ Մեթին Բալեքօղլուն։ Նկարահանումները տեղի են ունեցել Տրապիզոն քաղաքում։ Հեռուստասերիալը ցուցադրվել է նաև թուրքական Kanal 7 հեռուստաընկերությամբ։

Սցենար
------

Գյուղաբնակ երիտասարդ Ալին և համառ, բայց միևնույն ժամանակ գեղեցիկ Զեյնեփը, չնայած իրենց սիրուն խանգարող մի շարք արգելքների, որոշում են միասին շարունակել կյանքը։ Ալիի հայրը՝ Հասանը, ով հոգնել էր իր հարստությունից, քաղաքային էլիտայից, դեմ չէ երիտասարդների միավորմանը։ Սակայն Զեյնեփի մայրը՝ Էմինեն չի ցանկանում երիտասարդ զույգին տեսնել միասին։ Բացի այդ, կան էլի մարդիկ, ովքեր դեմ են այս միությանը։

Ալին և Զեյնեփը շատ են անհանգստանում, քանի որ շուտով տեղի է ունենալու իրենց հարսանիքը։ Էմինեն չի ցանկանում, որ տեղի ունենա հարսանիքը, քանի որ կարծում է, որ Ալիի ընտանիքը չի համապատասխանում իրենց։ Զեյնեփի եղբայրը՝ Դուրսունը նույնպես չի ցանկանում իր քրոջը կնության տալ Ալիին, այլ ցանկանում է նրան ամուսնացնել իր ընկերոջ՝ ոսկերիչ Ռամազանի հետ։ Մյուս կողմից, Զեյնեփին օգնում են հայրը և կրտսեր եղբայրը՝ Զիյան։ Սակայն, Ֆեվզիին այդքան էլ չի հետաքրքրում Զեյնեփի կյանքը, քանի որ ընկած է հարստության հետևից։ Իսկ Հասանը շուտափույթ ցանկանում է մեկնել Բաթումի՝ սիրուհու Թամարայի մոտ։ Գալիս է հարսանիքի օրը, սակայն չկան մատանիները։ Հասանը, մոռանալով գրպանից հանել մատանիները, մեկնում է Բաթում։ Ալին ստիպված է ինչ որ բան ձեռնարկել։

Ծանոթագրություններ
------------------

1. ↑  "47. Bölüm HD İzle". *Kanal D* (in թուրքերեն). Retrieved 2018 թ․ ապրիլի 4.
2. ↑  "Буря турецкий сериал на русском языке смотреть онлайн все серии бесплатно!". *great-tv.ru* (in ռուսերեն). Արխիվացված է the original 2018 թ․ մարտի 23-ին. Retrieved 2018 թ․ ապրիլի 4.

Արտաքին հղումներ
----------------

* Fırtına Archived 2007-05-14 at the Wayback Machine.
* İMDb / Fırtına
* SinemaTürk / Fırtına Archived 2007-08-10 at the Wayback Machine.
**«Սև խորանարդ մետր»** (ռուս.՝ «Чёрный кубометр»), Կազիմիր Մալևիչի «Սև քառակուսի» նկարի հուշարձանը, որը բացվել է 2015 թվականին Ռուսաստանի Դաշնության մայրաքաղաք Մոսկվայում։ Այն գտնվում է Չիստիե պրուդի լճակի մոտ, «Ռոստի ախոռ» սեփական տան բակում։ Արձանի բացումը հարմարեցվել է նկարի 100-ամյակին։

Նախապատմություն
---------------

Կազիմիր Մալևիչի «Սև քառակուսի» նկարը, 1915
1990-ական թվականների առաջին կեսին լուսանկարիչ և լրագրող Յուրի Ռոստը Չիստիե պրուդի լճակի մոտ գնեց թեյագործ Բոտկինների նախկին ախոռը, որը վերակառուցեց՝ դարձնելով իր արվեստանոցը։ Արվեստանոցը ստացավ ոչ պաշտոնական՝ «Ռոստի ախոռ» անվանումը, որը հետագայում փոխանցվեց հայտնի հեռուստահաղորդմանը, որը վարում էր ինքը՝ Ռոստը։

Պատմություն
-----------

2015 թվականին, Կազիմիր Մալևիչի «Սև քառակուսի» նկարի 100-ամյակի առթիվ, Ռոստի նախաձեռնությամբ «Ռոստի ախոռում» բացվեց «Սև խորանարդ մետր» քանդակը։ Քանդակային հորինվածքը, ինչպես և նկարը, սուպրեմատիզմի բոլոր կանոններով է։ Քառակուսի մետրում պահպանված են «Սև քառակուսու» բոլոր համամասնությունները։ Յուրաքանչյուր կողմի երկարությունը 79,5 սանտիմետր է։ Երկրաչափական պատկերների մաթեմատիկական այսպիսի ճշգրտությունը կարևոր էր Մալևիչի հիմնած «Սուպրեմուս» նկարչական խմբի անդամների համար։ Նույնիսկ նյութը, որից պատրաստվել է այս քանդակը, տուրք է ֆուտուրիզմին։ Օգտագործվել է կարբոն նյութը, որը կիրառվում է տիեզերական տեխնիկայում։ «Սև քառակուսին» ստեղծելու ժամանակ տիեզերական թռիչքների մասին գաղափարներ դեռևս չկային, սակայն դրանից որոշ ժամանակ անց Մալևիչը սկսեց մտածել այդ մասին։

Ծանոթագրություններ
------------------

1. ↑  Толстой Иван. (2013 թ․ դեկտեմբերի 3). "Юрий Рост". Радио Свобода. Retrieved 2016 թ․ հուլիսի 28.
2. ↑  "«Черный квадрат» Малевича увековечили в памятнике". *Культура*. Արխիվացված է the original 2016 թ․ նոյեմբերի 2-ին. Retrieved 2018 թ․ մարտի 18. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին աղբյուրներ
------------------

* Летающий Малевич // *Новая газета*. — 2015. — № 58.
* "«Черный квадрат» Малевича увековечили в памятнике". Культура. 2015 թ․ հունիսի 8. Արխիվացված է the original 2016 թ․ հոկտեմբերի 2-ին. Retrieved 2016 թ․ հուլիսի 23. `{{cite web}}`: Unknown parameter `|dead-url=` ignored (`|url-status=` suggested) (help)
* *Артемьева Анна.* Юрий Рост открыл памятник «Черному квадрату» // *Новая газета*. — 2015.
* Новиков Максим. (2015 թ․ հունիսի 16). "Новая жизнь «Черного квадрата» Малевича". Hallart.ru. Retrieved 2016 թ․ հուլիսի 23.
Շշալցված սերուցք
**Սերուցք**, ամբողջական կաթից ճարպային մասնաբաժինը զտելու միջոցով ստացվող կաթնամթերք։

Նախքան զտիչների հայտնագործումը՝ սերուցք ստանում էին՝ իրենց ստորին մասում ծորակ ունեցող հատուկ տարաների մեջ պարզանի կաթը լցնելով։

Ընդհանուր առմամբ սերուցքը և թթվասերը դրանք պարզանի կաթի վերին շերտն են, տարբերվում են միայն ստացման եղանակով։ Թարմ վիճակում սերուցքն օգտագործելու համար այն արտադրում են փաթեթավորված տարբերակով, որը, որպես կանոն, պարունակում է 10-20 % ճարպեր՝ սովորական սերուցքի դեպքում, և 35 %՝ յուղոտ սերուցքի դեպքում, և շուկա է մտնում պաստերիզացված տարբերակով։ Շուկայում կարելի է հանդիպել նաև պահածոյացված և չոր սերուցքների, որոնց օգտագործման պայմանները և կանոնները ներկայացված են ապրանքանիշի վրա։ Ճարպերի մեծ քանակության շնորհիվ սերուցքը համարվում է բավականին սննդարար մթերք։ Այն պարունակում է նաև 3,5 % սպիտակուցներ, 4,3 % ածխաջրեր, հանքային աղեր և վիտամիններ (A, E, B1, B2, C, PP և այլն)։

Սերուցքն օգտագործում են թթվասեր և կարագ, ինչպես նաև տարատեսակ խոհարարական արտադրանքներ պատրաստելիս։ Սերուցքը ներառված է որոշ ապուր-խյուսերի, սոուսների, քաղցր ուտեստների և հրուշակեղենի արտադրության մեջ։ Յուղային սերուցքը հեշտ և արագ հարվում է՝ դառնալով թանձր փրփուր և առավելապես կիրառվում է քաղցր ուտեստների և հրուշակեղենի արտադրության մեջ։

Բուսական սերուցք
----------------

Սերուցքով նեկտարին
Սննդի արդյունաբերության մեջ կիրառվում է պահպանման երկար ժամկետ ունեցող բուսական սերուցքը, որը բնական սերուցքին է փոխարինում։ Այն ստացվում է բուսական ճարպերից (ավելի հաճախ գործածում են կոկոսի, արմավի միջուկի յուղը)։ Խառնուրդի բաղադրության մեջ, այնուամենայնիվ, մտնում են կաթնային սպիտակուցներ (առավելապես՝ նատրիումի կազեին), որոնք իրենց հատկանիշների շնորհիվ զանգվածին հաղորդում են բնական սերուցքի համ, գույն և բուրմունք։ «Բուսական սերուցքի» մեջ մտնում են նաև թթվայնության, միասեռության, բուրմունքի և գունային կարգավորիչներ։

Տես նաև
-------

* Կաթնամթերք
* Թթվասեր

Ծանոթագրություններ
------------------

1. ↑  "Сухие сливки на основе растительных жиров". Արխիվացված է the original 2013 թ․ հոկտեմբերի 20-ին. Retrieved 2018 թ․ հոկտեմբերի 31. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

Сливки // *Краткая энциклопедия домашнего хозяйства*. — М.: Государственное Научное издательство «Большая Советская энциклопедия», 1959.

Արտաքին հղումներ
----------------

* Virtual Museum Exhibit on Milk, Cream & Butter
* "Сливки". *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրիտանիկա · Բրոքհաուսի և Եփրոնի · Մեծ նորվեգական · Treccani |
|  |
| Չափորոշչային վերահսկողություն | BNF: 119831742 · GND: 4138008-3 · LCCN: sh85033804 · LNB: 000340105 |

 |
**Բռնկվող աստղեր** կամ **UV Կետի տիպի աստղեր**, փոփոխական աստղեր, կտրուկ և ոչ պարբերաբար իրենց լուսատվությունը մեծացնում են մի քանի անգամ՝ տատանվելով ռադիոալիքներից մինչև ռենտգենյան ճառագայթներ։

Նկարագրություն
--------------

Բռնկվող աստղերը խամրած կարմիր թզուկներ են՝ ոչ մեծ զանգվածով, երբեմն նշվում են բռնկումներ շագանակագույն թզուկների վրա։ Իրենից ներկայացնում է ամենաբազմազան փոփոխական աստղերի կարգ, սակայն անփայլության պատճառով նրանցից շատ քչերն են հայտնի և բոլոր հայտնի բռնկվող աստղերը գտնվում են ավելի քան 60 լուսատարի հեռավորության վրա։ Արեգակին մոտ գտնվող բոլոր աստղերը, այդ թվում նաև Proxima Centauri - ն, DX Cancri - ն և Wolf 359 - ը պատկանում են այս կարգին։

Բռնկումներ
----------

Բռնկումները կարող են տևել մեկ րոպեից մինչև մի քանի ժամ։ Բռնկումների միջև միջին ինտերվալը կազմում է մեկ ժամից մինչև 10 օր։ Բռնկման սկիզբը ավելի արագ է տեղի ունենում, քան մարումը, աստղը կարող է իր փայլը մի քանի անգամ մեծացնել մի քանի վայրկյանի ընթացքում։ Բռնկաման ժամանակ կտրուկ փոխվում է աստղի սպեկտորը՝ կապույտ և ուլտրամանուշակագույն տիրույթներում հայտնվում են անընդհատ ճառագայթման սպեկտրեր։ Աստղային բռնկումների երևույթը բացատրվում է ինֆրակարմիր ֆոտոնների էներգիայի աճմամբ՝ Քոմփթոնի էֆեկտով («արագ էլեկտրոնների հիպոթեզ») արագ էլեկտրոնների հետ հետադարձ բախման ընթացքում։

Արեգակի բռնկումներ
------------------

Ենթադրվում է, որ Արեգակի բռնկումները ունենում են մոտավորապես նույն բնույթը, չնայած ավելի թույլ են։ Ընդ որում, Արեգակի բռնկումերը թույլ են ոչ միայն իրենց հարաբերական մեծությամբ (Արեգակը զգալիորեն ավելի վառ է, քան կարմիր թզուկները, որոնք ներկայացնում են UV Կետի տիպը), այլ նաև բռնկման ժամանակ արձակած էներգիայի քանակով։

Ծանոթագրություններ
------------------

1. ↑  "Chandra фиксирует вспышки на коричневом карлике." Արխիվացված է the original 2013 թ․ մարտի 1-ին. Retrieved 2017 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Вспыхивающие звезды
3. ↑  Звездные вспышки: физика, космогония, 1985, էջ 42
**Բոլվանսկայա Վիսկա** (ռուս.՝ Болванская Виска), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Կրուտովալկա Յու գետի աջ ափին՝ 34 կմ հեռավորության վրա։ Գետի երկարությունը կազմում է 8 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300212103000083032
* Կոդը ըստ հիդրոլոգիական հետազոտության (ՌԴ) — 103008303
* Ավազանի կոդը — 03.05.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Պրոխլադնոյ Վիս". Արխիվացված from the original on 2012 թ․ օգոստոսի 10. Retrieved 2015 թ․ հուլիսի 30.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
2012թ-ին ծնվածների սեռային հարաբերակցությունն ըստ երկրների
**Սեռով պայմանավորված հղիության ընդհատում**, հղիության արհեստական դադարեցման պրակտիկա՝ պայմանավորված երեխայի սեռի կանխորոշմամբ։ Իգական պտղի վիժեցնումը տարածված է այն տարածքներում, որտեղ մշակութային նորմերը տղա երեխաներին աղջիկ երեխաներից ավելի բարձր են արժեքավորում, հատկապես Չինաստանի, Հնդկաստանի, Պակիստանի որոշ տարածքներում, ինչպես նաև Կովկասյան պետություններում։ Սեռի ընտրության վիժեցնումը կարող է խախտել մարդկային սեռերի հարաբերակցությունը՝ արական սեռի ներկայացուցիչների թվի հարաբերակցությունը իգական սեռի ներկայացուցիչների թվին։ Հայաստանում բնականոն հարաբերակցությունից մոտ 10% շեղում է նկատվում վերջին տարիների ընթացքում և ծնված տղաների քանակական հարաբերակցությամբ աղջիկներին Հայաստանը աշխարհում առաջին տասնյակ պետությունների մեջ է մտնում

Ծանոթագրություններ
------------------

1. ↑  Գիլմոտո, Քրիստոֆ Զ. "Նորածինների սեռերի անհամամասնությունը Հայաստանում. ժողովրդագրական տվյալներ և վերլուծություն։" (PDF). ՄԱԲՀ. Retrieved 2013 թ․ Հունիսի 29.
2. ↑  Աբրահամյան, Գայանե (2011 թ․ հուլիսի 10). "Մտահոգություններ ժողովրդագրության շուրջ. ընտրովի աբորտը խախտո՞ւմ է սեռերի հարաբերակցությունը։". *ԱրմենիաՆաու*. Արխիվացված է the original 2012 թ․ հունվարի 4-ին. Retrieved 2013 թ․ հունիսի 29.
3. ↑  "Sex Ratio Archived 2013-10-16 at the Wayback Machine.".  *The World Factbook*.
4. ↑  "Gender Statistics Highlights from 2012 World Development Report". World DataBank, a compilation of databases by the World Bank. February 2012.
**Բոկովների քաղաքային դաստակերտ** (ռուս.՝ Городская усадьба Боковых), շենք-տեսարժանություն Մոսկվայում։ Գտնվում է Կենտրոնական վարչական օկրուգի Տագանսկի շրջանում։ Հասցեն` Սոլյանկա փողոց, տուն 15։ Ունի մշակութային ժառանգության դաշնային նշանակության օբյեկտի կարգավիճակ (գրանցման համար` 7710785000)։

Պատմություն
-----------

Վաճառական Բոկովների քաղաքային դաստակերտի գլխավոր շենքը կառուցվել 1806-1812 թվականներին` ճարտարապետներ Դոմենիկո Ժիլյարդիի և Աֆանասի Գրիգորևի նախագծով։ Ըստ հեղինակների մտահղացման` առանձնատանը պետք է լինեին երկու տեսակի սենյակներ` բնակելի և տնտեսական։

Խորհրդային իշխանության տարիներին տարածքը զբաղեցնում էին երկու խանութներ` մթերային և գինու։ 1990-ական թվականներին երկու խանութներն էլ փակվեցին և տունը վերակառուցեցին` նրան վերադարձնելով սկզբնական տեսքը։

Ճարտարապետություն
-----------------

Շենքի ճարտարապետներն են Մոսկվայում աշխատած շվեյցարացի Դոմենիկո Ժիլյարդին (ռուսականացված անունը` Դեմենտի Իվանովիչ Ժիլյարդի, 1785-1845) և մոսկովյան ամպիրի առաջատար ճարտարապետ Աֆանասի Գրիգորևը (1782-1868)։ Տունը բաղկացած է երկու հարկից, նկուղներից, փողոցի կողմից եղել են վերին կիսահարկեր։ Շենքը կառուցված է կլասիցիզմի ոճով. առկա է միջնահարկ։ Վերակառուցումից հետո առանձնատան պատերը զարդարվել են ծեփվածներով, որոնք սովորաբար օգտագործվում էին Կիտայ-գորոդի պատմական շենքերը զարդարելիս։

Պատկերասրահ
-----------

* Բոկովների քաղաքային դաստակերտԲոկովների քաղաքային դաստակերտ
* Բոկովների քաղաքային դաստակերտԲոկովների քաղաքային դաստակերտ

Ծանոթագրություններ
------------------

1. ↑  Постановление Совета Министров РСФСР № 624 от 04.12.1974
2. ↑  "Городская усадьба".
3. 1 2 3  "Бывшая городская усадьба Боковых" (in ռուսերեն). Retrieved 2015 թ․ մայիսի 27.
4. ↑  "Главный дом городской усадьбы Боковых" (in ռուսերեն). Արխիվացված է the original 2016 թ․ մարտի 4-ին. Retrieved 2015 թ․ մայիսի 27. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Страница в реестре объектов культурного наследия Archived 2015-05-27 at the Wayback Machine..
**Սեռա դաս Կոնֆուսիոնս ազգային պարկ** (պորտ.՝ Parque Nacional da Serra das Confusões), ազգային պարկ Պիաուի նահանգում, Բրազիլիա։

Տեղագրություն
-------------

Սեռա դաս Կոնֆուսիոնս ազգային պարկը գտնվում է Ալվորադա դու Գուրգեյա, Բրեժու դու Պիաուի, Բոմ Ժեզուս, Կանտու դու Բուրիտի, Կարակոլ, Կրիստինու Կաստրու, Գուարիբաս, Ժուրեմա, Սանտա Լուզ և Տամբորիլ դու Պիաուի մունիցիպալիտետներում՝ Պիաուի նահանգում։ Ընդգրկում է 823843 հա տարածք։ Տեղանքը համեմատաբար հարթ է, որը ներառում է ավազաքարային սարահարթեր ու հարակից ցածրավայրեր, ինչպիսին է՝ Պարնաիբայի ցածրավայրը։ Պարկը գտնվում է ծովի մակարդակից 350-660 մետր բարձրության վրա։ Ստորին հատվածներն ավելի խորդուբորդ են՝ քարքարոտ փոքր քարանձավներով և ջրային աղբյուրներով։ Պարկի միջով հոսում է Իտաուեյրա գետը։

Վարչական պատմություն
--------------------

Սեռա դաս Կոնֆուսիոնս ազգային պարկը ստեղծվել է 1998 թվականի հոկտեմբերի 2-ին դաշնային հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթությանը, ինչպես նաև ապահովել բացօթյա հանգիստ ու էկոտուրիզմ։ Կապիվարա Կոնֆուսիոնս էկոլոգիական միջանցքը, որը ստեղծվել է 2006 թվականին, հարում է Սեռա դա Կապիվարա ազգային պարկին։

Շրջակա միջավայր
---------------

Տարեկան տեղումների միջին քանակը 650 մմ է։ Ջերմաստիճանը տատանվում է 12-ից մինչև 40 °C, իսկ միջինը՝ 28 °C է։ Պարկը գտնվում է Կաատինգա բիոմում։ Ավելի ցածր հատվածներում կան խոնավ անտառային ծառեր, որոնց բարձրությունը հասնում է 20 մետրի։ Խոնավ հովիտներում կան բրոմելներ և ձարխոտեր, հազվադեպ են հանդիպում հսկա ծառեր։

Կաատինգայում կենդանական աշխարհի 18 տեսակներից 13-ը ճանաչվել են էնդեմիկ։ Ուսումնասիրությունների արդյունքում գտնվել են 3 նոր տեսակի մողեսներ և 1-ական նոր տեսակի երկկենցաղ և կրիա։ Պարկում պահպանվող տեսակներից են յագուարը (Panthera onca), պուման (Puma concolor), մեծ զրահակիրը (Priodontes maximus) և այլն։

Պատկերասրահ
-----------

* 
* 
* 
*

Ծանոթագրություններ
------------------

1. 1 2 3 4  "Parna da Serra das Confusões – Chico Mendes". Արխիվացված է the original 2016 թ․ օգոստոսի 19-ին. Retrieved 2019 թ․ ապրիլի 14. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* (portuguese) *Parna da Serra das Confusões*, Chico Mendes Institute for Biodiversity Conservation, արխիվացված  օրիգինալից 2016-08-19-ին, վերցված է 2016-06-09
* (portuguese) *Unidade de Conservação: Parque Nacional Serra das Confusões*, MMA: Ministério do Meio Ambiente, վերցված է 2016-06-09

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սերրա դաս Կոնֆուսիոնս ազգային պարկ** կատեգորիայում։ |
**Բողոքի ցույցեր Հարավային Կորեայում** (հանգըլ՝ 박근혜 대통령 퇴진 운동), բողոքի ցույցներ ընդդեմ Կորեայի Հանրապետության նախագահ Փակ Կըն Հյեին, որոնք սկսվել են 2016 թվականի հոկտեմբերից նոյեմբեր ամիսներին և ընթանում են մինչ օրս։

Պատմություն
-----------

Բողոքի ակցիաները Կորեայի Հանրապետությունում սկսել են 2016 թվականի հոկտեմբերի 26-ին, այն բանից հետո, երբ Փակ Կըն Հյեի մտերիմ ընկերուհին՝ Չհվե Սուն Սիլը սկսեց միջամտել երկրի կառավարմանն ու ներքին գործերին։

Ցույցերի ընթացքում Հարավային Կորեայի մի շարք ցուցարարներ դատապարվելով Փակ Կըն Հյեի ոչ տրամաբանական քայլը սկսեցին պարտադրել նախագահին, որպեսզի նա հրաժարական տա և լքի երկրի կառավարությունը։

2016 թվականի հոկտեմբեր ամսվա վերջին Հարավային Կորեայում հեռարձակվող «JTBC» կաբելային հեռուստատեսությունը հայտնաբերել է մոտ 200 գաղտնի փաստաթղթեր` 2012-2014 թվականների երկրի ներքին և արտաքին գործերի վերաբերյալ, որոնց շարքում է եղել նաև գործող նախագահի մի շարք ելույթները։

Ցուցարարները մեղադրում էին նախագահին խարդախության և լիազորությունների չարաշահման համար։ Տարբեր օրերին ցուցարարների թիվը հասել է մինչև 100 հազար մարդ։

Սեուլում տեղի ունեցող իրավիճակը կառավարությունը վերահսկում էր երկրի ներքին ուժերի՝ ոստիկանության միջոցով։ Փակ Կըն Հյեի հրամանով Սեուլում նախագահի նստավայրին սպառնացող ակցիայի մասնակիցներին վերահսկել են շուրջ 10 հազար ոստիկաններ։ Բացի այդ, իշխանությունները փորձել են կազմակերպել հանրաքվեներ՝ ի պաշտպանություն նախագահի։

Տես նաև
-------

* Փակ Կըն Հյե

Ծանոթագրություններ
------------------

1. ↑  "시민들 "평생 처음 시위"..경찰도 "나라사랑 이해"".
2. ↑  "더 격해진 민심…주말 서울 '박근혜 하야' 촛불 넘쳤다(종합)".
3. ↑  "민중총궐기 100만명 돌파…'역대 최다 기록'". Արխիվացված է the original 2017 թ․ հունվարի 2-ին. Retrieved 2017 թ․ հունվարի 22.
4. ↑  "[뉴스초점] 성탄전야 촛불집회 주최 측 70만 – 경찰 5만3천 추산".

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բողոքի ցույցեր Հարավային Կորեայում (2016)** կատեգորիայում։ |


|  |
| --- |
| 
  **Հարավային Կորեա**   **Կորեա**
 |
**Յուզեֆ Լանգե** (լեհ.՝ Józef Lange մարտի 16, 1897(1897-03-16), Վարշավա, Ռուսական կայսրություն - օգոստոսի 11, 1972(1972-08-11), Վարշավա, Լեհաստանի Ժողովրդական Հանրապետություն), լեհ խճուղային և մրցուղու հեծանվորդ։ Փարիզում ընթացող ամառային օլիմպիական խաղերի արծաթե մեդալակիր, Ամստերդամի օլիմպիական խաղերի մասնակից, հեծանվասպորտի ազգային առաջնությունների չեմպիոն և մրցանակակիր։

Կենսագրություն
--------------

Յուզեֆ Լանգեն ծնվել է 1897 թվականի մարտի 16-ին Վարշավայում: Ակտիվորեն սպորտով զբաղվել սկսել է վաղ մանկությունից, եղել է մայրաքաղաքի հեծանվավազքի «Լեգիա»-ում, Վարշավայի ընկերության հեծանվորդների անդամ է։

Առաջին անգամ ներկայացել է 1921 թվականին՝ դառնալով մայրուղու սիրահարների շրջանում Լեհաստանի չեմպիոն, այն դեպքում, երբ սպրինտում կայացած մրցարշավի ժամանակ նվաճել է արծաթե մեդալ։ Երկու տարի անց Լեհաստանի ազգային առաջնության ստուգարքում ստացել է բրոնզե մեդալ։

Մեծահասակների միջազգային մակարդակով ամենաբարձր հաջողությունը Լանգեն ձեռք է բերել 1924 թվականի մրցաշրջանում, երբ հաջող ելույթների շարքի շնորհիվ իրավունք է ստացել պաշտպանել երկրի պատիվը Փարիզի ամառային Օլիմպիական խաղերում։ Թիմային մրցարշավի մրցումներում մրցակիցներ Տոմաշ Ստանկևիչի, Յան Լազարսկու և Ֆրանչեսկեկ Շիմչիկի հետ մրցամարտում հաղթել է լատվիացի մրցավարների մեկնարկային մրցավազքում, այնուհետեւ քառորդ եզրափակիչում պարտվել է Բելգիային, սակայն լավագույն ժամանակի ընթացքում անցել է կիսաեզրափակիչ փուլ։ Կիսաեզրափակիչում նրանք հանդիպեցին Ֆրանսիայի ուժեղ թիմին, սակայն ֆրանսիացիներն առաջին շրջանում անկում թույլ տվեցին և անմիջապես զրկվեցին հաղթելու բոլոր հնարավորություններից։ Կազմակերպիչները ցանկանում էին նորից մրցավազք անցկացնել, սակայն ֆրանսիացի մրցարշավորդներից մեկը վնասվածք ստացավ և չկարողացավ դուրս գալ խաղադաշտ։

Դառնալով օլիմպիական արծաթե մեդալակիր՝ Յուզեֆ Լանգեն մնում է Լեհաստանի ազգային հավաքականի հիմնական կազմում և շարունակում մասնակցել խոշոր միջազգային մրցումներին։ Լինելով Լեհաստանի հեծանվավազքի առաջատարներից մեկը՝ բարեհաջող անցել է 1928 թվականի Օլիմպիական խաղերի որակավորումը Ամստերդամում։ Բացի այդ, վազքատարածությունում մեկնարկել է 1000 մետր, ամփոփիչ արձանագրության մեջ 6-րդ տեղը կիսել է բրիտանացի Էդվարդ Քերիջի հետ։

1930 թվականին որոշում է կայացրել ավարտել պրոֆեսիոնալ մարզիկի գործունեությունը։ Հետագայում մշտապես ապրել է Վարշավայում, այդ թվում՝ Երկրորդ համաշխարհային պատերազմի ընթացքում գերմանական օկուպացիայի ժամանակ։ Հետագայում զբաղվել է որսորդական շների բուծմամբ։ Մահացել է 1972 թվականի օգոստոսի 11-ին 75 տարեկան հասակում։

Ծանոթագրություններ
------------------

1. 1 2  Freebase տվյալների վերբեռնում — Google.
2. ↑  "Tomasz Stankiewicz – pierwszy polski olimpijczyk – Instytut Pileckiego". *web.archive.org*. 2018 թ․ հոկտեմբերի 16. Արխիվացված է the original 2018 թ․ հոկտեմբերի 16-ին. Retrieved 2022 թ․ ապրիլի 7. `{{cite web}}`: Cite has empty unknown parameter: `|dead-url=` (help)

Արտաքին հղումներ
----------------

* Յուզեֆ Լանգե Archived 2020-10-07 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Cycling Archives |
|  |
| Չափորոշչային վերահսկողություն | VIAF: 7875150869812722190008 · WorldCat VIAF: 7875150869812722190008 |

 |
**Բիրմասբաշ** (ռուս.՝ Бирмасбаш), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Սակմառա գետի ձախ ափին՝486 կմ հեռավորության վրա։ Գետի երկարությունը 14 կմ է։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։

Տվյալներն ըստ ջրային ռեսուրսների ֆեդերատիվ տեսչության<ref name='МПР России'>"Государственный водный реестр РФ: Ассель (Альбаевка)". Արխիվացված է the original 2012 թ․ հուլիսի 16-ին. Retrieved 2015 թ․ ապրիլի 22. `{{cite web}}`: Unknown parameter `|dead-url=` ignored (`|url-status=` suggested) (help)</ref.

* *Ջրային օբյեկտի, պետական ջրային գրանցման կոդը* - **12010000512112200005201**
* *Հիդրոլոգիական ուսումնասիրությունների կոդը* - **112200520**
* *Ավազանի կոդը* - **12.01.00.006**
* *Հիդրոլոգիական ուսումնասիրությունների հատորի համարը* - **03**
* *Թողարկումն ըստ հիդրոլոգիական ուսումնասիրությունների* - **0**

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.
**Նիգերիայի պրոտեկտորատ** (անգլ.՝ Protectorate of Nigeria), բրիտանական թագի գաղութային տարածք Արևմտյան Աֆրիկայում, որը գոյություն է ունեցել 1914-1954 թվականներին։

Նիգերիայում բրիտանական պրոտեկտորատը հաստատվել է 1914 թվականին՝ Առաջին համաշխարհային պատերազմի սկզբնական շրջանում։

Պատմություն
-----------

Առաջին համաշխարհային պատերազմը միավորման խթան հանդիսացավ Բրիտանական թագի գաղութ հանդիսացող Հարավային և Հյուսիսային նիգերական պրոտեկտորատների համար։ Նույն թվականին առանց որևէ ռազմական միջամտության նրանք միավորվեցին՝ ձևավորելով Նիգերիայի բրիտանական գաղութը։

Ատաջին համաշխարհային պատերազմի տարիներին Նիգերիայի պրոտեկտորատը ունեցել է ռազմավարական կարևոր նշանակություն և Անտանտի դաշնակցային զորքերի համար ծառայել է, որպես Կամերունը ռմբակոծող կայանք։ Կամերունական արշավանքի ընթացքում անգլիական և ֆրանսիական, հետագայում նաև բելգիական զորքերը գերմանական Կամերունի վրա նախահարձակ եղան Նիգերիայից։

Բրիտանական Նիգերիայի ընդերքը հարուստ էր օգտակար հանածոներով։ Գաղութն ուներ բնակչության բարձր խտություն, ինչը վերջինիս դարձնում էր Բրիտանական թագի մարգարիտներից մեկը։ Նիգերիան կարևոր նշանակություն է ունեցել Բրիտանական կայսրության տնտեսության զարգացման գործում։

Երկրորդ համաշխարհային պատերազմի տարիներին ևս Նիգերիայի տնտեսությունը շարունակել է զարգանալ արագ տեմպերով։ Դա պայմանավորված էր այն հանգամանքով, որ Նիգերիայի պրոտեկտորատը անմիջականորեն չէր հանդիսանում պատերազմական գործողությունների թատերաբեմ և այստեղ ռազմական բախումներ գրեթե չէին լինում։ Նիգերիայի համար իրական վտանգ կարող էր հանդիսանալ միայն գերմանական ծովային հարձակումները։

Պատերազմից հետո թուլացած Բրիտանական կայսրությունը ստիպված է լինում 1954 թվականին Նիգերիան ճանաչել որպես դաշնային հանրապետություն։ 1960 թվականին երկիրը ձեռք է բերում իր բացարձակ անկախությունը։

Տես նաև
-------

* Առաջին համաշխարհային պատերազմ
* Գերմանական Կամերուն

Ծանոթագրություններ
------------------

1. 1 2 3  "Բրիտանական կայսրության գաղութային տարածքներ. Աֆրիկա` Նիգերիայի պրոտեկտորատ և գաղութ" (in անգլերեն). britishempire.co.uk. Արխիվացված from the original on 2013 թ․ մարտի 22. Retrieved 2013 թ․ փետրվարի 23. `{{cite web}}`: Cite has empty unknown parameters: `|description=`, `|coauthors=`, and `|deadlink=` (help)
**Սեկուր**, գետ Ռուսաստանում, հոսում է Լենսկի շրջանում, Արխանգելսկի մարզում։ Հանդիսանում է Վիչեգդա գետի ձախ վտակ։

Աշխարհագրություն
----------------

Գետաբերանը գտնվում է Վիչեգդա գետի ձախ ափից 93 կմ հեռավորության վրա։ Սեկուրը սկիզբ է առնում Պախիրի լայն հովտից, որը գտնվում է Վիչեգդա, Վերին Լուպյա և Ներքին Լուպյա գետերի ջրբաժանում։ Գետի երկարությունը 14 կմ է։ Հարթավայրի 1174 կմ վրա գտնվող կայանի մոտ գետը հատում է Կոտլաս-Միկուն երկաթուղին։ Միջին հոսանքում գետը դառնում է հանգույց և հոսքի ուղղությունը փոխում է հյուսիսից հարավ։

Ջրագրության տվյալներ
--------------------

Ռուսաստանի պետական ջրային ռեգիստրի տվյալներով պատկանում է Դվին-Պեչորյան ավազանին, գետի ջրատնտեսային հատվածը ներառում է Սիկտիվկար քաղաից մինչև գետաբերան, գետային ենթաավազանը՝ Հյուսիսային Դվինան է։

Ռուսաստանի Դաշնության աշխարհագրական տեղեկատվական համակարգի ջրակառավարման բաժնի տվյալներով՝ պատրաստված ջրային ռեսուրսների դաշնային գործակալության կողմից։

* Ջրային օբյեկտի կոդը հանրային գրանցմամբ — 03020200212103000024228
* Կոդը ըստ հիդրոլոգիական հետազոտության (ՌԴ) — 103002422
* Ավազանի կոդը — 03.02.02.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Государственный водный реестр РФ: Секур". Արխիվացված from the original on 2012 թ․ հուլիսի 18. Retrieved 2015 թ․ հուլիսի 31.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
**Սերժի Լոպես** (դեկտեմբերի 22, 1965(1965-12-22), Վիլյանուևա ի Խելտրու, Բարսելոնայի պրովինցիա, Ֆրանկիստական Իսպանիա), կատալոնյան դերասան, կինոդերասան, թատրոնի դերասան։

Կենսագրություն
--------------

1991 թվականի ռեժիսոր Մանուել Պուրիեի կողմից հրավիրվել է նկարահանվելու «Անտոնիոյի ընկերուհին» ֆիլմում (1992)։ Մինչ այդ Լոպեսն արդեն վեց անգամ նկարահանվել էր Պուրիեի ֆիլմերում։ Իսկ 1997 թվականին «Վեստերն ֆրանսիական ձևով» (կովբոյական արկածային ֆիլմ, որի նյութը սովորաբար լինում էր ԱՄՆ-ի արևմուտքի կյանքից) ֆիլմում ունեցած դերակատարության համար նա մեծ ճանաչում ստացավ։ Ֆիլմը մասնակցեց Կաննի կինոփառատոնին և արժանացավ Օսկարի, իսկ Սերժի Լոպեսը՝ Սեզար մրցանակի։ 1997 թվականին Վենտուրա Պոնսի «Լասկի» ֆիլմում (1998) նկարահանվելուց հետո նա ճանաչվեց Իսպանայի լավագույն կինոդերասան։
Հետագայում Լոպեսը նկարահանվեց ճանաչված դերասաններ Խավիեր Բարդեմի և Վիկտորիա Աբրիի հետ՝ «Ոտքերի միջև» (1999) և, դարձյալ 1999 թվականին, Կարմեն Մարուաի հետ «Լիսաբոն» ֆիլմերում։ 2000 թվականին ֆրանսիական կինոակադեմիայի կողմից Լոպեն արժանացավ Լավագույն դերասան մրցանակի, Մոլ Դոմինիկի «Ընկեր Գարին, ով բոլորին բարին է ցանկանում» ֆիլմի համար (2000):Այս ֆիլմը խթան հանդիսացավ դերասանի համար, որպեսզի հետագայում նկարահանվի «Միայն իմ» (2001), «Կեղտոտ վայելքներ» (2002), «Ֆավնի լաբիրինթոսը» (2006) ֆիլմերում։ 
Նկարահանվել է բազմաթիվ իսպանական և ֆրանսիական ֆիլմերում, սակայն համաշխարհային ճանաչում ստացավ «Պոռնոգրաֆիկ կապ» (1999), «Կեղտոտ վայելքներ» ֆիլմերից։ 2009 թվականին նկարահանվեց Ֆրանսուա Օզոնի «Ռիկի» ֆիլմում, որպես գլխավոր դերակատար։

Սերժի Լոպեսը ակտիվ է նաև քաղաքականության մեջ։ Նա քաղաքական վառ հայացքներով Կատալոնիայի անկախացման համար շարժման անդամ է։ 2012 և 2015 թվականներին մասնակցել է երկրի պառլամենտական ընտրություններին, որպես Ազգային միաբանության թեկնածու։

Պատկերասրահ
-----------

* 
* 
* 
* 
*

Արտաքին հղումներ
----------------

Ծանոթագրություններ
------------------

1. 1 2  filmportal.de — 2005.
2. 1 2 3
3. ↑
4. ↑
5. ↑
6. ↑  "Արխիվացված պատճենը". Արխիվացված է the original 2018 թ․ սեպտեմբերի 27-ին. Retrieved 2018 թ․ սեպտեմբերի 22. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ |
|  |
| Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BIBSYS: 4080740 · BNC: a10699302 · BNE: XX1361019 · BNF: 14048818r · CONOR: 43242083 · GND: 14069384X · ICCU: UBOV495325 · ISNI: 0000000121016878 · LCCN: n2009076934 · NKC: xx0095211 · NTA: 173716040 · NUKAT: n2010079195 · SUDOC: 066512565 · VIAF: 59286276 · WorldCat VIAF: 59286276 |

 |

 |
**Բլադվեյն** (անգլ.՝ Bloodvein River), գետ Կանադայում։

Աշխարհագրական դիրք
------------------

Բլադվեյն գետն սկիզբ է առնում Օնտարիո երկրամասում գտնվող գավառական Վուդլանդ Կարիբու կոչվող անտառից մոտավորապես Տանդոր-Բեյից 600 կիլոմետր հյուսիս-արևմուտք և Վիննիպեգայից 500 կիլոմետր հյուսիս-արևելք։ Այս գետը հոսում է այդ տարածքով, ապա հատում է Արտերի (Artery Lake) լիճը և հատում է Մանիտոբայի հետ սահմանը, իսկ մնացած ճանապարհին գետը հոսում է Անտիկակի այգով։ Այստեղ նրա հոսքը արագանում է, քանի որ այն սկսում է հոսել մոտ 20 մետրից պակաս լայնություն ունեցող հունով։ Գետը այստեղ հաճախ դուրս է գալիս իր հունից։ Բլադվեյն գետը թափվում է Վիննիպեգ լիճը։

Բուսական և կենդանական աշխարհ
----------------------------

Գավառային այգիների տարածքում ապրում են հազվադեպ հանդիպող կենդանիների տեսակներ, որոնք վտանգված են Կանադայի մյուս տարածքներում։ Դրանցից են՝

* Կուղխ
* Սպիտակ հավալուսն
* Ջրարծիվ
* Մոխրագույն և սպիտակ բու
* Անտառային կարիբու

Աճում են էնդեմիկ բույսեր, որոնցից է քրքումը։

Անտառներում աճում են ավելի սովորական ծառեր. դրանցից են սոսին, սև եղևնին և կեչին, կան նաև թեղիներ, կաղնու ծառեր և կնձնենիներ։
Կենդանիներից այստեղ ավելի տարածված են եղնիկները, ամերիկական որմզդեղներ, աղվեսներ։ Գետի ջրերում հանդիպում է մինոգան, որը լինում է միայն Մանիտոգայում։ Բլադվեյնում տարածված են նաև այլ ձկներ, օրինակ՝ սիգը, սոմը և թառափը։

1987 թվականից Բլադվեյն գետի 200 մետրանոց տարածքը, որ գտնվում է Մանիտոգայում ներառվել է Կանադայի հսկվող գետերի ցանկի մեջ, իսկ 1988 թվականին գետի 160 մետր երկարություն ունեցող հատվածը՝ գտնվող Օնտարիո մարզում նույնպես ներառվեց ցանկի մեջ։

Ծանոթագրություններ
------------------

1. ↑
2. 1 2  "Արխիվացված պատճենը". Արխիվացված է the original 2016 թ․ նոյեմբերի 29-ին. Retrieved 2017 թ․ հունվարի 7. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Կանադական · Մեծ կատալոնական |

 |
**Հեդդա Ալբերտինա Անդերսոն** (շվեդ.՝ Hedda Albertina Andersson, ապրիլի 24, 1861(1861-04-24), Malmö Karoli church parish, Շվեդիա - սեպտեմբերի 7, 1950(1950-09-07), Lund Cathedral parish, Շվեդիա), շվեդ բժիշկ։ Եղել է Լունդի համալսարանի երկրորդ ուսանողուհին և երկրորդ կին բժիշկը, որը կրթություն է ստացել շվեդական համալսարանում։

Կենսագրություն
--------------

Հեդդա Անդերսոնը եղել է բանվորներ Անդերսոնի և Ջոան Անդերսոնի դուստրը։ 1866 թվականին՝ հոր մահից հետո, մոր, երեք եղբոր և քույրերի հետ տեղափոխվել է տատի տուն։

Մորական կողմից շատ ազգակիցներ եղել են բժիշկներ, որոնց յոթ սերունդները պատմական տվյալների համաձայն՝ 17-րդ դարից սկսած զբաղվել են ավանդական բժշկությամբ։ Նրա մեծ տատը՝ Մարնա Նիլդոտերը, ինչպես նաև նրա տատը՝ Էլնա Հանսոնը, կիրառել են բուժման ավանդական միջոցներ։ Նրա մայրը և տատը Մալմյոյում զբաղվել են բժշկությամբ։ Նրա տատը ամբողջ Սկանդինավիայում հայտնի է եղել որպես Լունդակվիննան («Լունդա կին»), սակայն աշխատել է որպես վարսավիր, որպեսզի չմեղադրվի շառլատանության մեջ, ինչպես իր աղջիկը՝ Հեդդայի մայրը։

Երբ 1870 թվականին շվեդական համալսարաններ են բացվում կանանց համար, նրա մայրը և տատը որոշում են, որ նա համալսարանում պետք է սովորի բժշկություն և ստանա պաշտոնական թույտվություն, որպեսզի խուսափի շառլատանության մեջ մեղադրվելուց։ Այդ ժամանակ նրա ընտանիքի անդամներին հաճախ էր հետապնդում այդ խնդիրը։ Հեդդա Անդերսոնը սովորել է Մարիա Ստենկուլայի դպրոցում։ 1880 թվականին ընդունվել է Լունդի համլսարան։

Շատ հաճախ Հեդդային համարում են շվեդական համալսարանների առաջին ուսանողուհի։ Սակայն պետք է հիշել, որ նրանից որոշ ժամանակ առաջ, համալսարանում սովորել է Հիլդեգարդ Բյորկը։ Մինչև 1882 թվական Հեդդան եղել է Լունդի համալսարանի միակ ուսանողուհին։ 1887 թվականին նա ստացել է բակալավրի դիպլոմ, 1892 թվականին՝ մասնավոր բժշկական պրակտիկայով զբաղվելու թույլտվություն։

1892-1893 թվականներին նա բժիշկ է աշխատել Ռոննեբյուում, 1893-1895 թվականներին՝ Մալմյոյում, 1895-1925 թվականներին՝ Ստոկհոլմում։ Դրանից հետո բնակվել է Լունդում։ Բացի այդ, 1892 և 1895 թվականներին սովորել է Կոպենհագենում, 1893 թվականին՝ Լայպցիգում։

Ծանոթագրություններ
------------------

1. ↑
2. 1 2 3 4 5 6 7 8 9 10 11  Hedda Albertina Andersson
3. 1 2 3 4 5  Malmö Caroli kyrkoarkiv, Födelse- och dopböcker, SE/MSA/00553/C I/11 (1861-1870), bildid: C0067629\_00024, sida 16
4. 1 2  Swedish Census 1890 (շվեդերեն) — Riksarkivet.
5. ↑  Hedda Albertina, f. 1861 i Malmö Malmöhus län, Medicine kandidat (շվեդերեն) — Riksarkivet.
6. ↑  "Hedda Andersson (1861-1950) - Skånes första kvinnliga student och Sveriges andra kvinnliga läkare | Medicinska fakulteten, Lunds universitet". web.archive.org. 2015 թ․ դեկտեմբերի 7. Արխիվացված է the original 2015 թ․ դեկտեմբերի 7-ին. Retrieved 2019 թ․ մարտի 24. `{{cite web}}`: Cite has empty unknown parameter: `|dead-url=` (help)
7. ↑  Fredrik Tersmeden: «Den bortglömda studentskan — 140 år sedan Hildegard Björck beträdde den akademiska banan» (Lund 2013)
8. ↑  Albin Hildebrand. "13 (Svenskt porträttgalleri / XIII. Läkarekåren (biografier af A. Levertin))" (in շվեդերեն). runeberg.org. Retrieved 2019 թ․ մարտի 24.
**Սեգժա** (ռուս.՝ Сегжа), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Սոգոժա ձախ ափին՝ 61 կմ հեռավորության վրա։ Գետի երկարությունը 47 կմ է։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։

Տվյալներն ըստ ջրային ռեսուրսների ֆեդերատիվ տեսչությանe='МПР России'>"Государственный водный реестр РФ: Сегжа". Արխիվացված է the original 2012 թ․ օգոստոսի 20-ին. Retrieved 2015 թ․ մայիսի 5. `{{cite web}}`: Unknown parameter `|dead-url=` ignored (`|url-status=` suggested) (help)</ref>.

* *Ջրային օբյեկտի, պետական ջրային գրանցման կոդը* - **08010200412110000009816**
* *Հիդրոլոգիական ուսումնասիրությունների կոդը* - **110000981**
* *Ավազանի կոդը* - **08.01.02.004**
* *Հիդրոլոգիական ուսումնասիրությունների հատորի համարը* - **03**
* *Թողարկումն ըստ հիդրոլոգիական ուսումնասիրությունների* - **0**

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անվան այլ կիրառումների համար տե՛ս՝ Սերեբրյանայա (այլ կիրառումներ)

**Սերեբրյանայա** (ռուս.՝ Серебряная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յորսա գետի աջ ափին՝ 137 կմ հեռավորության վրա։ Գետի երկարությունը կազմում է 20 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300212103000081366
* Կոդը ըստ հիդրոլոգիական հետազոտության (ՌԴ) — 103008136
* Ավազանի կոդը — 03.05.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Սերեբրյանայա". Արխիվացված from the original on 2012 թ․ օգոստոսի 10. Retrieved 2015 թ․ օգոստոսի 2.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
**Բուլղարական ավիաուղիներ**, Բուլղարիայի ուղևորատար ավիաընկերություններից, որի գլխավոր գրասենյակը գտնվում է Սոֆիայում։ 2008 թվականին ավիաընկերությունը տեղափոխել է ավելի քան 118 543 ուղևոր։ Ավիաընկերության չվերթը կազմված է 17 ինքնաթիռներից, որոնք իրականացնում են չվերթներ 27 քաղաքներում։ 2008 թվականի նոյեմբերի 20-ին Բուլղարական ավիաուղիները դառնում Օդային տրանսպորտի միջազգային ասոցիացիայի անդամ։

Պատմություն
-----------

Ավիաընկերությունը հիմնադրվել է 2002 թվականին Բուլղարիայի կառավարության կողմից։ Առաջին չվերթը իրականցվել է 2002 թվականի դեկտեմբերի 4-ին։ Ավիաընկերությունը նաև համաձայնագրեր է կնքել հետևյալ ավիաընկերությունների հետ՝ KLM, Air France, Brussels Airlines, Czech Airlines, LOT Airlines, Malev Hungarian Airlines, Virgin Atlantic, Austrian Airlines, ԱլԻտալիա, Air One և Աերոֆլոտ։

Չվերթը
------

2010 թվականին ավիաընկերությունը կազմված էր հետևյալ ինքնաթիռներից՝

* 4 Boeing 737֊300
* 3 Airbus A319-100
* 2 Airbus A320
* 8 Bae-146 200/300
* 1 Avro RJ70
* 2 ATR-42-300

Ծանոթագրություններ
------------------

1. ↑  Flight International 27 марта 2007
2. ↑  "Air.bg". Արխիվացված է the original 2008 թ․ հունիսի 22-ին. Retrieved 2015 թ․ հունիսի 23. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Правителството одобри Балкан Хемус груп за купувач на България Ер". Investor.bg. 2006. Արխիվացված է the original 2012 թ․ մարտի 14-ին. Retrieved 10 июня 2008. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք
**Բրեթվեթ** (նորվ.՝ Bredtveit fengsel, forvarings- og sikringsanstalt), բանտ, որը Երկրորդ համաշխարհային պատերազմի տարիներին նացիստների կողմից օգտագործվել է որպես համակենտրոնացման ճամբար։

Մինչպատերազմական տարիներ
------------------------

Մինչ Երկրորդ համաշխարհային պատերազմի սանձազերծումը Բրեթվեթը տնային դպրոց էր տղաների համար, որը ստեղծվել է 1918 թվականին։ 1923 թվականին դպրոցը դարձավ պետական։ Հետագայում այն որոշեցին վերածել աշխատանքայինի, սակայն չհասցրին, քանի որ սկսվեց պատերազմը։

Համակենտրոնացման ճամբար
-----------------------

1940 թվականին Նորվեգիայի տարածքը օկուպացվեց Նացիստական Գերմանիայի կողմից։ Սկսած 1941 թվականից նացիստական իշխանությունները այս շինությունն օգտագործեցին որպես քաղաքական բանտ։ Այն թույլատրեց բանտը վերածել համակենտրոնացման ճամբարի։

Ճամբարում պահվող կալանավորների թվում կային պրոֆեսորներ, որոնք այստեղ էին հանդիպել Օսլոյի համալսարանից, քանի որ մասնակցել էին Դիմադրության շարժմանը՝ 1943 թվականին։ Այդ պրոֆեսորներից էին՝ Յոհան Քրիսթիան Շրեյներ, Օդդ Հասսել, Ռագնար Ֆրիշ, Յոհաննես Անդենես, Կառլ Յակոբ Արնհոլմ, Բյորն Ֆյոյն, Էյլիֆ Սքարդ, Հարալդ Կ․ Շելդերուփ և Անատոլ Հայնց։ Բացի նրանցից, Բրեթվեթ համակենտրոնացման ճամբարում պահվել են նաև հրեա կալանավորներ, որոնք Օսլո էին ժամանել ՍՍ-ի Դանուբում նահանջից հետո։ 1943 թվականի փետրվարի 24-ին վերջիններս ուղարկեցին Օսվենցիմ մահվան ճամբար։

Հետպատերազմյան տարիներ
----------------------

1945 թվականին Նորվեգիան ազատագրվեց Նացիստական Գերմանիայի օկուպացիայից։ Այդ ժամանակ Բրեթվեթը վերածվեց կանանց բանտի, որտեղ պահվում էին կոլլաբորացիոնիստ կանայք։ Բանտի տնօրենը Աասլունգ Աասլանդն էր։

Ծանոթագրություններ
------------------

1. ↑  Nøkleby, Berit (1995). "fengsler/fangeleirer". In Dahl, Hjeltnes, Nøkleby, Ringdal, Sørensen (ed.). *Norsk krigsleksikon 1940-45* (in Norwegian). Oslo: Cappelen. Արխիվացված է the original 2010 թ․ հունվարի 4-ին. Retrieved 2010 թ․ հունվարի 18. `{{cite encyclopedia}}`: Unknown parameter `|dead-url=` ignored (`|url-status=` suggested) (help)CS1 սպաս․ բազմաթիվ անուններ: editors list (link) CS1 սպաս․ չճանաչված լեզու (link)
2. ↑  "Aaslaug Aasland" (in նորվեգերեն). nbl.snl.no. Retrieved 2015 թ․ հուլիսի 25. `{{cite web}}`: Cite has empty unknown parameter: `|description=` (help)

Գրականություն
-------------

* Bredtveit fengsel og sikringsanstalt(նորվ.) // *Tvedt, Knut Are* Oslo byleksikon. — Kunnskapsforlaget, 2000. — ISBN 978-8257308155.

Տես նաև
-------

* Նորվեգիան Երկրորդ համաշխարհային պատերազմում
* Հոլոքոստը Նորվեգիայում

Արտաքին հղումներ
----------------

* Kriminalomsorgens presentasjon av Bredtveit fengsel
* Digitalisert fangeregister Bredtveit 1941-1945 (Riksarkivets vårslipp 2010)
**Սբ. Կատերինեի եկեղեցի** (էստ․՝ Muhu Katariina kirik), միջնադարյան լյութերական եկեղեցի Էստոնիայի Մուհու կղզում՝ Սաարեմաա նահանգում։

Պատմություն
-----------

Եկեղեցին հիմնադրվել է 1267 թվականին Լիվոնյան օրդենի մագիստրոս Օտտո ֆոն Լուտերբերգի կողմից։ Եկեղեցու կառուցման մասին հիշատակվում է Հերման ֆոն Վարտենբերգի ժամանակագրության մեջ։ Առաջին շենքը կառուցվել է փայտից և միայն 13-րդ դարի վերջին տարիներին է փոխարինվել քարե շենքով։ Եկեղեցու շենքը կառուցվել է մի քանի փուլով։ Սկզբում կառուցվել են հիմնական սրահի պատերը։ Եկեղեցին կառուցող վարպետները, ըստ երևույթին, ներգրավված են եղել նաև մոտակայքում կառուցվող Կարյա եկեղեցու (Լիննակա գյուղ, Սաարեմաա նահանգ) շինարարական աշխատանքներում, ինչի մասին վկայում է երկու եկեղեցիներում առկա զարդանախշերի նմանությունը։ Արևմտյան պատուհանն ու զոհասեղանի հիմքը նույնպես կառուցվել են այս ժամանակաընթացքում։ Որոշ ժամանակ անց եկեղեցին զարդարվել է որմնանկարներով, իսկ ավելի ուշ՝ 1629 թվականին, Բաղդասար Ռասչկիի կողմից կառուցվել է ամբիոնը։

Եկեղեցին իր պատմության ընթացքում բազմիցս վնասվել է։ 1640 թվականին այն վնասվել է հրդեհից։ Եկեղեցին վնասվել է նաև Հյուսիսային մեծ պատերազմի ընթացքում, իսկ 1941 թվականին գերմանացիները ռումբ են նետել եկեղեցու վրա, ինչից ավերվել է տանիքը. այն վերականգնվել է միայն 1958 թվականին։ Տանիքի բացակայությունը ու ոչ մասնագետների կողմից կատարված վերականգնողական աշխատանքների փորձերն անդառնալի վնաս են հասցրել որմնանկարներին։ 1991 թվականին Էստոնիայի անկախացումից հետո եկեղեցու վերականգնողական աշխատանքները կատարվել են Շվեդիայի ֆինանսական օգնության շնորհիվ։

Ճարտարապետությունը
------------------

Սուրբ Կատերինեի եկեղեցին Արևմտաէստոնական կղզեխմբի միջնադարյան ամենապարզ եկեղեցիներից մեկն է։ Այն մի սրահ ունեցող շինություն է՝ սպիտակեցրած բարձր կամարներով։ Եկեղեցին չունի աշտարակներ ու զարդաքանդակներ, ինչը հատուկ է այդ տարածքի եկեղեցիներին։ Սուրբ Կատերինեի եկեղեցու միակ զարդարանքը որմնանկարներն են. դրանք հայտնաբերվել են միայն 1913 թվականին, երբ հեռացվել է սվաղը, որ արվել էր դեռ Ռեֆորմացիայի ժամանակ։ Որմնանկարներում պատկերված են վերջին դատաստանի տեսարաններ, ինչը վկայում է, որ նկարիչը եկած պիտի լինի Գոթլանդից, քանի որ այդ որմնանկարները խիստ նման են Գոթլանդում նույն ժամանակաշրջանում կատարված որմնանկարներին։ Նշենք, որ որմնանկարները կրում են նաև Բյուզանդական արվեստի ազդեցությունը։ Որմնանկարներից այսօր պահպանվել են միայն առանձին հատվածներ։

Պատկերասրահ
-----------

* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. 1 2  Viirand, Tiiu (2004). Estonia. Cultural Tourism. Kunst Publishers. էջ 168.
2. ↑  "eelk.ee". Արխիվացված է the original 2018 թ․ փետրվարի 24-ին. Retrieved 2013 թ․ դեկտեմբերի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Taylor, Neil (2010). Estonia (6 ed.). Bradt Travel Guides. էջ 261։